Imtella' Ottubru 30, 2021 Ir-Reġina Eliżabetta II ngħatat parir sabiex tistrieħ għal mill-inqas ħmistax oħra u ma tmurx żjarat uffiċjali. Il-Buckingham Palace qal li r-Reġina, li llum għandha 95 sena, għalissa se tieħu impenji żgħar. Ftit tal-jiem ilu r-Reġina qattgħet lejl l-isptar privat fiċ-ċentru ta' Londra għal kontrolli mediċi. Ftit tal-jiem qabel hija ħassret żjara li kellha skedata fl-Irlanda ta' Fuq. Hija kienet ingħatat parir mediku biex tistrieħ għal ftit jiem wara li kellha skeda impenjattiva ta' avvenimenti pubbliċi. Ir-Reġina mhux se tattendi għas-summit tal-COP26 fi Glasgow. Hija se tkun qed twassal il-messaġġ tagħha permezz ta' filmat.